সার্জ হারোচে
সার্জ হারোচে (জন্ম ১১ সেপ্টেম্বর ১৯৪৪) একজন ফরাসি পদার্থবিজ্ঞানী, যিনি ডেভিড জে. ওয়াইনল্যান্ডের সাথে যৌথভাবে ২০১২ সালে পদার্থবিদ্যায় নোবেল পুরস্কারে ভূষিত হন “গ্রাউন্ড ব্রেকিং এক্সপেরিমেন্টাল মেথডস দ্যাট অ্যানাবল মেজারিং অ্যান্ড ম্যানিপুলেশন অফ ইন্ডিভিজ্যুয়াল কোয়ান্টাম সিস্টেমস”-এর জন্য; গবেষণাটি ছিলো আলোর কণা, ফোটন নিয়ে। এটা এবং তার অন্যান্য কার্যক্রম লেজার স্পেকট্রোস্কোপি’র বিকাশ সাধন করেছে। ২০০১ সাল থেকে, হারোচে কলেজ ডি ফ্রান্সের একজন অধ্যাপক এবং কোয়ান্টাম পদার্থবিদ্যার চেয়ারে অধিষ্ঠিত হয়ে আছেন।। ১৯৭১ সালে তিনি ইউনিভার্সিটি অফ প্যারিস VI-এ পদার্থবিদ্যায় তার ডক্টরাল থিসিস জমা দেন: ক্লদ কোহেন-তানুদজির তত্বাবধানে তার গবেষণা পরিচালিত হয়েছিল।